দিল্লি বিধানসভা নির্বাচন, ২০২০
২০২০ সালের ৮ ফেব্রুয়ারি দিল্লি বিধানসভার ৭০ জন সদস্য নির্বাচনের জন্য দিল্লি বিধানসভা নির্বাচন আয়োজিত হয়। এই নির্বাচনে ভোটদানের হার ছিল ৬২.৫৯%, যা পূর্ববর্তী বিধানসভা নির্বাচনের তুলনায় ৪.৮৮% কম, কিন্তু ২০১৯ সালের সাধারণ নির্বাচনে দিল্লিতে প্রদত্ত ভোটের হারের তুলনায় ২% বেশি। ২০১৫ সালে নির্বাচিত বিধানসভার মেয়াদ শেষের তারিখ ২২ ফেব্রুয়ারি, ২০২০। অরবিন্দ কেজরিওয়ালের নেতৃত্বাধীন আম আদমি পার্টি এই নির্বাচনে ৬২টি আসন জয় করে নিরঙ্কুশ সংখ্যাগরিষ্ঠতা অর্জন করে।